കൈയ്യൊഴിഞ്ഞത് 300 നിക്ഷേപകർ, ഇപ്പോൾ 1 ബില്യൺ ബിസിനസിന്റെ ഉടമ  |Success Story Of Henry Ward
Channel: Anweshanam
Date: 2019-05-08

#Inspiration#HenryWard#Anweshanam

കൈയ്യൊഴിഞ്ഞത് 300 നിക്ഷേപകർ, ഇപ്പോൾ 1 ബില്യൺ മൂല്യമുള്ള ബിസിനസിന്റെ ഉടമ  




സംരംഭങ്ങൾ തുടങ്ങുക എന്നതും ഒരു സംരഭകനാവുക എന്നതും ഇന്ന് പലരുടെയും സ്വപനമാണ് . സംരംഭം തുടങ്ങി വിജയിച്ചവരും  പരാജയപെട്ടവരും  ഉണ്ട്. വിജയിക്കുന്നവർ മുന്നോട്ട് പോവുകയും പരാജയ പെടുന്നവർ നിരാശരായി പിന്മാറുന്നതും സാധാരണമാണ് . പലപ്പോഴും ആദ്യ സംരംഭം പരാജയപ്പെടുന്നതോടെ ഒരു തൊഴിലന്വേഷകനായി  തിരികേപ്പോകുന്നവരെയും  നമ്മള്‍ കണ്ടിട്ടുണ്ട്.സ്വന്തം കഴിവിലുള്ള വിശ്വാസം നഷ്ടപ്പെടുന്നതുകൊണ്ടാണ് പലരും സ്വന്തം ബിസിനസ് എന്ന സ്വപ്നം ഉപേക്ഷിച്ച് മറ്റ് വഴികളിലേക്ക് തിരിയുന്നത് .എന്നാൽ ചിലരെങ്കിലും പരാജയത്തിൽ തളരാതെ മുന്നോട്ട് പോയി വിജയം കൈവരിക്കാറുണ്ട് . അത്തരത്തിലൊരു കഥയാണ്   ഹെന്‍റി വാര്‍ഡ് എന്ന സംരഭകന്റെത് .അദ്ദേഹത്തിന്റെ ആദ്യ സംരംഭം തീർത്തും പരാജയമായിരുന്നു. എന്നാൽ നിരാശനാകാതെ രണ്ടാമത്തെ സംരംഭം തുടങ്ങി. ഇതിനിടയില്‍ 300 തവണ നിക്ഷേപകരെ സമീപിച്ചെങ്കിലും ഫണ്ടിംഗ് നിരസിക്കപ്പെട്ടു.എങ്കിലും തളരാതെ പിടിച്ച് നിന്ന ഹെൻട്രി ഇതില്‍ നിന്നെല്ലാം പാഠമുള്‍ക്കൊണ്ട് ഇപ്പോള്‍ വിജയക്കൊടി പാറിച്ചിരിക്കുകയാണ് ഹെന്‍.അദ്ദേഹത്തിന്റെ കഥ എല്ലാവര്‍ക്കും ഒരു പ്രചോദനമാണ്.'ഡീല്‍മേക്കേഴ്‌സ് പോഡ്‌കാസ്റ്റി'ന് നല്‍കിയ അഭിമുഖത്തില്‍ അദ്ദേഹം പറയുന്നതിങ്ങനെയാണ് . "ഒരു സംരംഭം, അത് തുടരണോ അതോ അടച്ചുപൂട്ടണോ എന്ന് മനസിലാക്കുന്നതു തന്നെ ഒരു കലയാണ്."ഇന്നിപ്പോള്‍ അദ്ദേഹം 'കാര്‍ട്ട' എന്ന സ്ഥാപനത്തിന്റെ സ്ഥാപകനും സിഇഒയുമാണ്. മുന്‍നിര നിക്ഷേപകരുടെ പക്കല്‍ നിന്നും 147.8 മില്യണ്‍ ഡോളര്‍ ഫണ്ടിംഗ് നേടിയിരിക്കുകയാണ് ഈ സ്ഥാപനം.ഒരു സൈക്കിളിസ്റ്റ് പ്രേമിയായ ഹെന്‍റി, തന്റെ കരിയറിന്റെ തുടക്കകാലത്തില്‍ ക്യാപിറ്റല്‍ മാര്‍ക്കറ്റ് ഫിനാന്‍സില്‍ ബിരുദാനന്തര ബിരുദം നേടുന്നതിനും ഒപ്പം സൈക്കിളിംഗ് ആസ്വദിക്കുന്നതിനും പാരിസിലേക്ക് പോയി. അവിടെനിന്നും ജോലി നേടി യുഎസിലെത്തി. എട്ടുവര്‍ഷത്തോളം വിവിധ സോഫ്റ്റ് വെയര്‍ കമ്ബനികള്‍ക്കായി ജോലി ചെയ്തു.അതിനുശേഷമാണ് തന്റെ ആദ്യ സംരംഭമായ 'സെക്കന്‍ഡ് സൈറ്റ്' എന്ന സംരഭം തുടങ്ങിയത്. 500,000 ഡോളറിന്റെ നിക്ഷേപ വാഗ്ദാനം കമ്ബനിക്ക് ലഭിച്ചുവെങ്കിലും അതു പരാജയപ്പെട്ടു. ഇതിനിടയില്‍ 200 തവണയെങ്കിലും നിക്ഷേപകരില്‍ നിന്ന് തിരസ്‌കരണം ഏറ്റുവാങ്ങിയിരുന്നു ഹെന്‍റി. ആ സംരംഭം നിലനിര്‍ത്താന്‍ അദ്ദേഹം കഴിവതും ശ്രമിച്ചിരുന്നുവെങ്കിലും നടന്നില്ല.സംരംഭകത്വം കൊണ്ടുവന്ന സ്വാതന്ത്ര്യം ആസ്വദിച്ച ഹെന്‍റിക്ക് തിരികെ ഒരു സാധാരണ തൊഴിലാളിയായി മാറാന്‍ മനസുണ്ടായിരുന്നില്ല. അപ്പോഴാണ് മുന്‍പ് പണം വാഗ്ദാനം ചെയ്ത നിക്ഷേപകന്‍ അദ്ദേഹത്തിന് ഒരു പുതിയ ബിസിനസ് ഐഡിയ കൊടുത്തത്. ആ ഐഡിയ ഒരു സംരംഭമായി രൂപം കൊണ്ടതാണ് ഇപ്പോഴത്തെ "കാര്‍ട്ട".വീഴ്ചയില്‍ നിന്ന് നമുക്ക് നിരവധി പാഠങ്ങള്‍ പഠിക്കാനുണ്ടെന്ന് പറയുന്നു ഹെൻട്രി . അത് അടുത്ത ഘട്ടത്തിലേക്ക് കടക്കാന്‍ നമ്മെ സഹായിക്കും. പരാജയത്തില്‍ നിന്ന് ഹെന്‍റിയും ധാരാളം കാര്യങ്ങള്‍ പഠിച്ചു. ആദ്യ 18 മാസത്തില്‍ നിങ്ങളുടെ സ്റ്റാര്‍ട്ടപ്പില്‍ എന്തൊക്കെ ചെയ്യണം, ചെയ്യണ്ട എന്നുള്ളത് അദ്ദേഹത്തിന് ഇപ്പോള്‍ നന്നായറിയാം.ഹെന്‍റിയുടെ അഭിപ്രായത്തില്‍ സ്റ്റാര്‍ട്ടപ്പ് വിജയത്തിന് വേണ്ടത് 3 കാര്യങ്ങളാണ്.ഒന്നാമതായി മികച്ച ഒരു  ടീം കൂടെയുണ്ടാകണം.രണ്ടാമതായി നിങ്ങളുടെ ഉല്‍പ്പന്നം മാര്‍ക്കറ്റില്‍ ഏതു വിഭാഗത്തില്‍, ഏതു സ്ഥലത്ത് ഹിറ്റ്  ആകുമെന്നറിയണം.മൂന്നാമതായി നിക്ഷേപകരോട് എങ്ങനെ സംസാരിക്കണം എന്ന് പഠിക്കണം.ഇതൊക്കെ മാത്രമല്ല ഇനിയും ഒരു പരാജയം നേരിട്ടാൽ  എന്തോക്കെ ചെയ്യണമെന്നും അദ്ദേഹം മനസില്‍ കുറിച്ചിട്ടുണ്ട്. ബിസിനസ് ഐഡിയ തയ്യാറാക്കാന്‍ കൂടുതല്‍ സമയം ചെലവഴിക്കുകയും  ഉപഭോക്താക്കളുമായി സംസാരിക്കുകയും വേണം .അതുപോലെ തന്നെ നിക്ഷേപകരുമായും കൂടുതല്‍ സമയം ചെലവഴികേണ്ടതുണ്ട് .പുതിയ സംരംഭം തുടങ്ങിയപ്പോഴും ഏകദേശം 70 തവണയെങ്കിലും നിക്ഷേപകരുടെ പക്കല്‍ നിന്ന് 'നോ' കേട്ടിട്ടുണ്ട് ഹെൻട്രി . എന്നാൽ എങ്ങിനെയാണ് ഹെന്‍റി ഈ 'നോ' പിന്നീട് 'യെസ്' ആക്കി മാറ്റിയത് ? ചില  കാര്യങ്ങള്‍ മനസ്സിലാക്കിക്കൊണ്ട് മുന്നോട്ടു പോയതിനാലാണ് അത് സാധിച്ചത്.നിക്ഷേപകരെ എന്തെങ്കിലും ബോധ്യപ്പെടുത്തുന്നതിലല്ല, നിങ്ങളുടെ ഐഡിയ ഇഷ്ടപ്പെടുന്ന ഇന്‍വെസ്റ്ററെ കണ്ടെത്തുന്നതിലാണ് കാര്യം.ഒരു ലീഡ് ഇന്‍വെസ്റ്ററെ കണ്ടെത്തി, അദ്ദേഹത്തെക്കൊണ്ട് നിങ്ങളുടെ കമ്ബനിയെ മറ്റുള്ള നിക്ഷേപകര്‍ക്ക് മുന്നില്‍ ശുപാര്‍ശ ചെയ്യിക്കുക.സെയില്‍സ് നൈപുണ്യം നേടിയെടുക്കുക ഇത്തരം ബുദ്ധിപരമായ നീക്കങ്ങളാണ് നിക്ഷേപകരെകൊണ്ട് യെസ് പറയിപ്പിച്ച ഹെൻട്രിയുടെ വിജയ തന്ത്രം . ഇന്നിപ്പോള്‍ 500 ലധികം പേര്‍ക്ക് തൊഴില്‍ നല്‍കുന്ന കമ്ബനിയായ കാര്‍ട്ടയുടെ വളർച്ചക്ക് പിന്നില്‍ പരാജയങ്ങളില്‍ നിന്ന് ഹെന്‍റി പഠിച്ച  പാഠങ്ങളാണ്.

Subscribe to Anweshanam :https://goo.gl/uhmB6J

Get More Anweshanam
Read: http://www.Anweshanam.com/
Like: https://www.facebook.com/Anweshanamdotcom/
https://www.facebook.com/news60ml/
Follow: https://twitter.com/anweshanamcom